Diari Oficial de la Generalitat Valenciana


Sumari del DOGV 9205, del 29-10-2021 (2021/10099)

RESOLUCIÓ de 5 d'octubre de 2021, de la Conselleria d'Educació, Cultura i Esport, per la qual extingeix l'autorització per cessament d'activitats del centre docent estranger Mammolina Montessori International School i per la qual s'autoritza l'obertura i funcionament del centre docent estranger Maria Montessori, a la Canyada-Paterna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10607


Data del document
:   05-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 d'octubre de 2021, de la Conselleria d'Educació, Cultura i Esport, per la qual extingeix l'autorització per cessament d'activitats del centre docent estranger Mammolina Montessori International School i per la qual s'autoritza l'obertura i funcionament del centre docent estranger Maria Montessori, a la Canyada-Paterna. [2021/10589]  
Antecedents de fet  
Primer. Mitjançant la Resolució de data 13 de juny de 2019, de la Conselleria d'Educació, Investigació, Cultura i Esport, es va autoritzar al centre docent estranger Mammolina Montessori International School, codi de centre 20983934, de la Canyada-Paterna (València) la impartició dels següents ensenyaments del sistema educatiu britànic:  
  
Des de Nursery (3 a 4 anys) fins a Year 7 (11 a 12 anys) per a un màxim de 75 alumnes espanyols i estrangers amb validesa fins a l'11 d'octubre de 2021.  
Segon. En data 30 d'agost de 2021, el centre sol·licita expressament el cessament d'activitat perquè ha presentat telemàticament, en data 1 de juny de 2021, la sol·licitud d'autorització d'obertura i funcionament d'un centre docent estranger amb denominació específica Maria Montessori, en les mateixes instal·lacions, per a la impartició dels següents ensenyaments del sistema educatiu estatunidenc per a alumnat espanyol i estranger:  
- Una secció d'Educació Preescolar (Infantil) (3 a 6 anys) fins a un màxim de 23 estudiants.  
- Una secció d'Educació Elemental (Primària) (6 a 12 anys) fins a un màxim de 23 estudiants.  
A aquest efecte, el nou centre presenta certificat d'aptitud per a començar el procés d'acreditació de la NEASC (New England Association of Schools & Colleges, Inc. Commission on International Education) amb validesa fins al 31 d'agost de 2022.  
Tercer. En data 1 de setembre de 2021, la Direcció General de Relacions Culturals i Científiques, Departament de Coordinació de Relacions Culturals i Científiques, del Ministeri d'Afers Exteriors, Unió Europea i Cooperació emet un informe, de conformitat amb l'article 7.7 del Reial decret 806/1993, de 28 de maig, sobre règim de centres docents estrangers a Espanya.  
Quart. En data 22 de setembre de 2021, i amb base en l'article 22.2 del Reial decret 806/1993, el Ministeri d'Educació i Formació Professional emet un informe sobre aquest tema.  
Cinqué. Consten en l'expedient informes favorables de la Unitat Tècnica i de la Inspecció Educativa de la direcció territorial d'aquesta conselleria a València.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 7 del Decret 173/20740, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar aquesta resolució és el secretari autonòmic d'Educació i Formació Professional.  
2n. El règim jurídic aplicable als centres docents estrangers a Espanya és el Reial decret 806/1993, de 28 de maig, sobre règim de centres docents estrangers a Espanya.  
La disposició addicional tercera de l'esmentat text legal estableix que «el cessament voluntari d'activitats es regirà per les normes aplicables als centres privats espanyols (?).  
En relació amb aquesta disposició, l'article 16.2 del Reial decret 332/192, de 3 d'abril, sobre autoritzacions de centres privats per a impartir ensenyaments de règim general no universitaris estableix que «l'extinció de l'autorització podrà acordar-se a instàncies del titular del centre.»  
A aquest efecte, consta la sol·licitud expressa del titular del centre de cessament d'activitats del centre docent estranger sota el sistema educatiu britànic, de data 30 d'agost de 2021.  
3r. Els centres docents estrangers a Espanya, de conformitat amb l'article 5.1 del Reial decret 806/1993, hauran de complir els requisits que, per a la creació de centres docents i la validesa oficial plena dels seus ensenyaments, exigisca la legislació dels països conforme al sistema educatiu dels quals pretenguen impartir aquests.  
En compliment de l'esmentat article, el centre presenta certificat de NEASC, amb una vigència fins al 31 d'agost de 2022, per a impartir els següents ensenyaments del sistema educatiu estatunidenc en les mateixes instal·lacions del centre britànic que cessa les seues activitats:  
  
- Una secció d'Educació Preescolar (Infantil) (3 a 6 anys) fins a un màxim de 23 estudiants.  
- Una secció d'Educació Elemental (Primària) (6 a 12 anys) fins a un màxim de 23 estudiants.  
4t. Atés que el centre sol·licita una autorització per a impartir ensenyaments reglats equivalents a nivells no obligatoris del sistema educatiu espanyol (Educació Infantil) i de conformitat amb l'article 22.2 del Reial decret 806/1993, de 28 de maig, sobre règim de centres docents estrangers, se sol·licita un informe de caràcter preceptiu i vinculant a la Secretaria General tècnica del Ministeri d'Educació i Formació Professional.  
En aquest informe, subscrit pel director general de Planificació i Gestió Educativa, s'informa que «resulta possible comprovar que NEASC és una entitat reconeguda i vàlida als efectes requerits pel Reial decret 806/1993.  
(?)  
No obstant l'anterior, el marc normatiu establit per l'esmentat Reial decret 806/1993 requereix la validesa oficial plena dels seus ensenyaments (article 5 apartat 1), aspecte que no pot ser garantit fins a haver aconseguit l'acreditació plena de la NEASC.  
(?)  
Ha de fer-se notar que (?) l'autorització d'obertura i funcionament del centre docent estranger quedarà limitada a les etapes equivalents del sistema educatiu espanyol d'Educació Infantil (3 a 6 anys) i Educació Primària (6 a 12 anys), sense possibilitat d'extensió a altres etapes diferents de les anteriorment esmentades.  
En virtut de tot l'anterior, amb el degut compromís fefaent de part de l'entitat sol·licitant de proporcionar els documents que permeten verificar els avanços en el progrés fins a aconseguir la plena acreditació per part de NEASC davant l'Administració educativa competent i limitant els efectes plens a la consecució de l'esmentada acreditació, aquesta direcció general no aprecia obstacles normatius per a admetre i validar la documentació remesa, i fixa l'autorització exclusivament als nivells equivalents a Educació Infantil i Educació Primària i únicament fins a la data de validesa indicada en el certificat d'idoneïtat».  
  
5é. De conformitat amb l'article 7.7 del Reial decret 806/93, «la inscripció exigirà l'informe del Ministeri d'Afers Exteriors, excepte en el cas de centres que impartisquen ensenyaments corresponents a sistemes educatius de països de la Comunitat Econòmica Europea. L'informe esmentat versarà sobre la conveniència d'aquesta basada en l'existència de tractats o convenis internacionals subscrits per Espanya o, si no n'hi ha, en el principi de reciprocitat».  
A aquest efecte, consta en l'expedient l'informe del Ministeri d'Afers Exteriors, de data 1 de setembre de 2021, que s'expressa en els següents termes:  
«1. Que, examinat el vigent Acord entre el Regne d'Espanya i els Estats Units d'Amèrica en matèria de cooperació educativa, cultural i científica, fet a Madrid el 27 d'octubre de 1994, no s'aprecia cap disposició que impedisca l'establiment d'un centre docent per a impartir ensenyaments al nivell que se sol·licita.  
2. Que tenint en compte el principi de reciprocitat, no aprecia cap inconvenient perquè es procedisca a aquesta autorització».  
6é. Els centres estrangers a Espanya, d'acord amb l'article 6 del Reial decret 806/93, «hauran de reunir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola. Els centres estrangers a Espanya hauran de disposar d'unes condicions arquitectòniques que possibiliten l'accés i circulació als alumnes amb problemes físics, d'acord amb el que s'estableix en la legislació espanyola».  
Per a complir aquest precepte, consta en l'expedient un informe favorable de la Unitat Tècnica de la Direcció Territorial d'aquesta conselleria a València, de data 3 de setembre de 2021.  
7é. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa.  
A aquest efecte, consta en l'expedient un informe favorable de la Inspecció Educativa de la Direcció Territorial d'aquesta conselleria a València, de data 6 de setembre de 2021, respecte de les titulacions del professorat, per a la impartició dels ensenyaments equivalents a Educació Primària del sistema educatiu espanyol.  
  
De conformitat amb l'anteriorment exposat, resolc:  
  
Primer  
Extingir l'autorització per cessament d'activitats del següent centre docent estranger a partir del curs acadèmic 2021-22:  
Codi: 09202864  
Denominació genèrica del centre: centre docent privat estranger  
Denominació específica del centre: Mammolina Montessori International School  
Titular: Mammolina Montessori Valencia, SL.  
Domicili: carrer 608, 9  
Localitat: la Canyada - Paterna (46215)  
Província: València  
  
Segon  
Autoritzar el centre següent, en els termes i condicions que a continuació s'especifiquen:  
Codi: 89311708  
Denominació genèrica del centre: centre docent privat estranger  
Denominació específica del centre: Maria Montessori  
Titular: Mammolina Montessori Valencia, SL.  
Domicili: carrer 608, 9  
Localitat: la Canyada - Paterna (46096)  
Província: València  
  
Ensenyaments que s'autoritzen i capacitat:  
S'autoritza la impartició dels següents ensenyaments del sistema educatiu estatunidenc per a alumnat espanyol i estranger amb un total de 46 llocs escolars amb una vigència fins al 31 d'agost de 2022:  
  
- Una secció d'Educació Preescolar (Infantil) (3 a 6 anys) fins a un màxim de 23 estudiants.  
- Una secció d'Educació Elemental (Primària) (6 a 12 anys) fins a un màxim de 23 estudiants.  
  
Tercer  
Aquesta resolució tindrà efectes acadèmics a partir del curs 2021-2022.  
  
Quart  
Aquesta autorització serà vàlida fins al 31 d'agost de 2022 amb el degut compromís fefaent de part del centre de proporcionar a aquesta conselleria els documents que permeten verificar els avanços en el progrés fins a aconseguir la plena acreditació per part de NEASC.  
En cas contrari, es procedirà, d'ofici, a la revocació de l'autorització d'obertura i funcionament del centre.  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 5 d'octubre de 2021.- El secretari autonòmic d'Educació i Formación Professional: Miguel Soler Gracia.